Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 120

5. Az európai parlamenti választások dátuma: 2004 júniusában (esetleg májusában), azaz Magyarország csatlakozását követõen nagyon rövid idõn belül (vagy éppen azzal egy idõben) a magyar állampolgárok élhetnek talán legfontosabb uniós jogukkal, megválaszthatják euroképviselõiket. E tény kommunikációs szempontból szimbolikus jelentõséggel bír, amit a KS tervezésekor tekintetbe kell venni. Egyrészt a magyar állampolgárok a választással szentesítik véglegesen Magyarország beépülését az EU intézményrendszerébe, másrészt maguk is alakítóivá válnak Európa jövõjének. Ezek az idõpontok tehát a kommunikációs tevékenység ütemezésének fontos határkövei, amelyek meghatározzák a KS szakaszait. A szakaszok ismertetése elõtt le kell szögezni, hogy mivel a KS legfontosabb feladata a magyar társadalom felkészítése az ország EU-csatlakozására, ezért a tájékoztatás végigvonul a KS idõszakában. A kommunikációs stratégia igazi sikerét az adja, ha Magyarország — és egyben minden állampolgára — felkészülten képes csatlakozni az EU-hoz. Az is fontos tényezõ, hogy azok a remények, elvárások, amelyek a csatlakozáshoz fûzõdnek, valóra váljanak, és az állampolgárok semmiképpen se érezzék magukat becsapottnak. Ennek megfelelõen a szakaszolásnak túl kell mennie a csatlakozás idõpontján. A KS egész idõszakában a kommunikáció alapvetõ eleme a tájékoztatás. A tájékoztatás szolgálja azt a célt, hogy a magyar lakosság és társadalom különbözõ csoportjai a lehetõ legteljesebb mértékben felkészülten várják az ország csatlakozását. A tájékoztatás folyamata mellett ugyanilyen súllyal bír a tájékozódási lehetõségek megteremtése. Az érték, érv, érdek és érintettség felismerése, az érzelmi azonosulás révén mind nagyobb szükség van egyéni tájékozódási lehetõségek biztosítására. Miután a csatlakozás megvalósulásához és sikeréhez elengedhetetlen az állampolgárok hozzájárulása és közvetlen részvétele, a népszavazáshoz és az európai parlamenti választásokhoz kapcsolódóan szükség van az állampolgárok részvételét ösztönzõ mozgósításra, a személyes azonosulás elõsegítésére. A népszavazáson sorra kerülõ egyéni döntési helyzet szükségképpen megkívánja az állampolgárok érzelmi elkötelezõdését. A mozgósítást is fel kell ugyanakkor használni a tájékoztatásra és a tájékozódási lehetõségek megismertetésére. A mozgósítás és a tájékoztatás így egymást kiegészítve biztosítják a sikeres csatlakozást. Mindezek alapján a tájékoztatási kommunikációs tevékenység alábbi tagolására nyílik lehetõség.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes